rlitschk/wikidir huggingface dataset:
Steven Terrence McQueen (* 24. März 1930 in Beech Grove / Indianapolis, Indiana; † 7. November 1980 in Ciudad Juárez, Mexiko) weer en US-amerikaansch Film- un Feernsehschauspeler. He tell in de 1960er un 1970er Johren to den kassenträchtigsten Filmschauspelern un weer in Western (Die glorreichen Sieben), aber ok in Avendüerer- (Papillon) un Actionfilmen (Bullitt, Getaway) to sehn. Dorneben is he gern Motorrad- un Autorennen fohren. As Söhn vun en alkoholkrank Moder verbroch McQueen sien Kindheit up de Farm vun sien Unkel in Slater (Missouri), ahn sien Vater je kennenlehrt to hemm. Later hett hüm sien Moder to sück nah Indianapolis un Los Angeles, wo he sück Jöögdbanden ansluuten dee. As 14-Johriger wurr he in en Heim för swoor to uptrecken Jungs inwiest. As 17-Johriger hett he sück nah verscheeden Jobs för dree to'n Deenst bi de US-Marineinfanterie verplicht. Steve McQueen fung sien Schauspeelutbillen 1952 an en Schauspeelschool in New York an. Sien eersten Filmupträe harr he 1956 as Liddmaat vun en Jöögdbande in twee Szenen vun den Boxerfilm Die Hölle ist in mir. De Hööftrull vun den Boxer Rocky Graziano speel Paul Newman. Dornah folgten ünner annern de Kriegsfilm Wenn das Blut kocht, in den he mit Frank Sinatra un
Friedrich Hermann Schelm (* 5. Mai 1834 in dat Forsthuus Köllnischfeld bi Springe; †) weer en düütschen Politiker. Schelm is 1834 as Söhn von Wilhelmine Dorothee, borene Daues, un den Förster Christian Friedrich Schelm in dat Forsthuus Köllnischfeld bi Springe boren. He weer later Buur an’n Nedderstreek bi Cappel in Land Wusten. He is bi de Wahl 1885 to dat prüüßsche Aforntenhuus in’n Wahlkreis Stood 4 (Leh, Geestmünn) mit 51,2 % von de Stimmen wählt worrn un weer denn bet 1903 Afornten för de Natschonalliberale Partei. Bi de Wahl 1888 is he mit 57,3 % von de Stimmen wedderwählt worrn, bi de Wahl 1893 mit 53,6 % un bi de Wahl 1898 mit 93,2 %. Bi de Wahl 1903 is he ok wedder antreden, hett aver blots noch 19,2 % kregen un kunn sik nich gegen Georg Friedrich Ludwig Brandt dörsetten. Schelm hett an’n 20. September 1860 in Cappel Johanna Magdalena Eibs (* 1834) freet. De beiden harrn de Kinner Clara Veronica (* 12. Februar 1862), Hermine Marie (* 6. Dezember 1863), Emma Veronica Magdalene (* 1. Januar 1866), Veronica (* 5. Februar 1868), Marie Dorothea (* 17. April 1873) un Friedrich Albrecht (* 18. Juni 1874). Indrag to Schelm
Karl Ulrichs is de Naam von Karl Ulrichs (1836–?), düütschen Politiker, Karl Ulrichs (1863–1934), düütschen Schauspeler un Speelbaas, Karl Friedrich Ulrichs (* 1966), düütschen evangeelschen Theoloog, Karl Heinrich Ulrichs (1825–1895), düütschen Jurist, Schriever un fröhen Aktivist för de Rechten von de Homosexuellen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georg Ludwig Carl Schweckendieck (* 13. Januar 1843 in Emden; † 17. Januar 1906 in Berlin) weer en düütschen Jurist un Politiker. Schweckendieck is 1843 in Emden boren. He hett von 1861 bet 1864 Juristeree an de Universitäten Heidelberg un Göttingen studeert un weer later würklichen gehemen Oberregierungsraad in dat prüüßsche Ministerium för öffentliche Arbeiden. Bi de Wahl 1893 to dat prüüßsche Aforntenhuus is he för de Natschonalliberale Partei in’n Wahlkreis Auerk 1 (Nörden, Emden) mit 56,5 % von de Stimmen wählt worrn. Bi de nächste Wahl 1898 is he wedder antreden, kunn sik dütmaal mit 47,7 % von de Stimmen aver nich gegen Karl Menge dörsetten un is nich wedder in dat Aforntenhuus intagen. Nadem de Afornte Albert Weibezahn ut’n Wahlkreis Lümborg 7 (Horborg) 1898 doodbleven is, is Schweckendieck dor bi de Nawahl an’n 29. November 1898 as Kannedaat antreden. He hett 78,9 % von de Stimmen kregen un is bi de Wahl 1903 mit 100,0 % in’n Wahlkreis Lümborg 7 noch maal wedder wählt worrn. He is bet to sien Dood 1906 Afornten bleven. Na sien Dood hett na en Nawahl an’n 25. April 1906 Otto Just sien Mandaat övernahmen. Tohoop mit’n Emder Oberbörgermeester Leo Fürbringer (in’t Amt
Dit Woort hett noch annere Bedüden: kiek dorför ünner Wullbrandt + Seele. De Wullbrandt (hoochdüütsch Wullbrandt) is en Deel von dat Dörp Leessemstotel in de Gemeen Hu’e in’n Landkreis Oosterholt, Neddersassen. De Oort hett fröher en egen Dörp billt, warrt vondaag aver to Leessemstotel mit bitellt. De Oort liggt op de Oosterholter Geest. Dat Water ut dat Rebeed flütt över de Hu’er Beek na de Hamm hen af. De Naveröörd sünd Vörscharmbeekstotel in’n Noordoosten, Övelgünn un Scharmbeekstotel in’n Oosten, Veerhusen in’n Süüdoosten, Oosterhagen in’n Süüdwesten, Leessemstotel in’n Westen un Loog-Werschenreeg in’n Noordwesten. De Oort hett vör 1852 to’n Bezirk Leessem von dat Gericht Leessem-Schönebeck tohöört, denn von 1852 bet 1859 to dat Amt Leessem un von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Oort is an’n 1. März 1974 As Deel von de Gemeen Leessemstotel mit de Gemeenreform in Neddersassen an de Gemeen Hu’e kamen. De Wullbrandt is evangeelsch-luthersch präägt un höört to de Karkengemeen von de To’n-Hilligen-Krüüz-Kark in Werschenreeg. Düsse Kark is 1966 boot worrn. Vörher hett de Oort to dat Kaspel von de Martin-Kark in Leessem höört. För de Kathoolschen is de
De Hu’er Beek is en 3,2 Kilometer langen Beek in de Gemeen Hu’e, de von rechts in de Hamm münnt. De Born liggt an’n Süüdrand von Leessemstotel un den Wullbrandt un flütt von dor na Süden dör dat Naturschuulrebeed Heerweger Moor un Born von de Hu’er Beek. De Beek billt hier en Daal in de Oosterholter Geest, in dat sik Moor billt harr. Op dat linke Över liggt de ole Hu’er Oortsdeel Veerhusen. An dat Süüdenn von dat Naturschuulrebeed geiht de Bundsstraat 74 mit en Brügg över de Beek röver. Een Kilometer in’n Süden von de Bundsstraat geiht de Brügg von de Bahnlien Bremen–Bremerhoben över de Beek. Twüschen Bundsstraat un Bahnlien hebbt fröher twee Watermöhlen an’n Beek legen. Noch en Stück wieder in’n Süden münnt de Hu’er Beek denn in de Hamm. Hu’er Beek. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 10′ N, 8° 45′ O
Stubben (hoochdüütsch Stubben) is en Dörp in de Gemeen Hu’e in’n Landkreis Oosterholt, Neddersassen. De Oort is vondaag kumplett mit Platjenwarf tohoopwussen. De Oort liggt op de Oosterholter Geest. Dat Water ut dat Rebeed flütt na de Ihl hen af. De Naveröörd sünd Bentloog un Stendörp in’n Noorden, Ihlpohl in’n Oosten, Nee-Leessem in’n Süden, Platjenwarf in’n Süüdwesten un Holthorst in’n Westen. In’n Eersten Weltkrieg sünd acht Soldaten ut Stubben fullen oder vermisst. In de Franzosentied von 1810 bet 1814 hett de Oort to de Mairie Leessem in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to’n Bezirk Leessem von dat Gericht Leessem-Schönebeck tohöört, von 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Gemeen Stubben is 1928 Deel von de Gemeen Platjenwarf worrn. Stubben un Platjenwarf sünd an’n 1. März 1974 mit de Gemeenreform in Neddersassen all beid Deel von de Gemeen Hu’e worrn. Stubben is evangeelsch-luthersch präägt un höört to dat Kaspel
Brand (hoochdüütsch Brande) is en Hoff in de Gemeen Swonewebel in’n Landkreis Oosterholt, Neddersassen. De Hoff höört al von öllers bi Brundörp to. De Hoff liggt op de Oosterholter Geest. Dat Water ut dat Rebeed flütt över lüttjere Beken na de Blomendaler Au hen af. In’n Süden von’n Hoff flütt dat na de Beckdörper Beek. De Naveröörd sünd Hahle in’n Noorden, Brundörp in’n Noordoosten, Stendörp in’n Süüdoosten, Hünertshagen, Hohehorst un Löhnhörst in’n Süüdwesten, Swankenforth in’n Westen un Eggst in’n Noordwesten. In de Franzosentied von 1810 bet 1814 hett de Hoff to de Mairie Swonewebel in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Hoff hett vör 1852 to’n Bezirk Leessem in dat Gericht Leessem-Schönebeck tohöört, 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Hoff hett von öllers to de Gemeen Brundörp tohöört. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Swonewebel worrn. Brand is evangeelsch-luthersch präägt un höört
Grohn betekent Grohn, Oortsdeel von Vesack in Bremen. Grohn is de Familiennaam von Christian Grohn, düütschen Schriever, Hans Grohn (* 1898), düütschen Chemiker, Hans Werner Grohn (1929–2009), düütschen Kunsthistoriker, Ursel Grohn (1927–2020), düütsche Kunsthistorikerin. Kiek ok bi: Grohne, Gron. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Daniel Kahneman (hebrääsch דניאל כהנמן; * 5. März 1934 in Tel Aviv; † 27. März 2024)) weer en israeelsch-US-amerikaansch Psycholoog un emeriteert Hoochschoollehrer, de 2002 mit Vernon Lomax Smith den Nobelpries för Wertschapswetenschapen kreeg. De togrundliggen, uttekent Prospect Theory hett he mit Amos Tversky entwickelt. Daniel Kahneman stammt vun en jöödsch-litauisch Familie, de mehrere naamhaft Rabbiner hervörbrocht harr. Anfang vun de 1920er Johren sünd sien Öllern ut Litauen nah Frankriek utwannert. Daniel Kahneman wurr in Tel Aviv boren, as sien Moder dor Verwandte besöcht hett. Mah den Inmarsch vun de Wehrmacht in‘ Juni 1940 is de Familie ut Paris in de unbesett Zoon vun Frankriek, nah Juan-les-Pins flücht. As düütsch Truppen an‘ 11. November 1942 ok disse Zoon besett hemm, hett sück de Familie in Cagnes-sur-Mer verstaaken un sluutend in en Dörp bi Limoges. 1946 is Kahneman nah Palästina utwannert. He studeer Psychologie un Mathematik an de Hebrääsch Universität Jerusalem. Nah den Examina 1954 hett he sien dreejohrigen Wehrdeenst in de israeelsch Armee afleist, de hüm ansluutend as Psycholoog instellt hett, um Tests to de Utwahl vun Offizierbewerbern to entwickeln. Af 1958 studeer he Psychologie an de University of California un kreeg dor 1961 sien Doktertitel. Van 1961 bit 1978
Korbeck (hoochdüütsch Korbeck) is en Hoff in de Gemeen Swonewebel in’n Landkreis Oosterholt, Neddersassen. De Hoff liggt op de Oosterholter Geest. Dat Water ut dat Rebeed flütt över de Blomendaler Au af. In’n Süüdoosten von’n Hoff flütt dat över de Lütte Au na de Schönebecker Au. De Naveröörd sünd Brundörp in’n Noorden, Lilkendey in’n Noordoosten, Heilshoorn in’n Oosten, Arv, Stendörp un Wollah in’n Süüdoosten, Habichthorst in’n Süden, Brand in’n Süüdwesten, Eggst in’n Westen un Hahle in’n Noordwesten. De Hoff kummt 1257 in en Oorkunn von dat Klooster Leendaal toeerst vör. In de Franzosentied von 1810 bet 1814 hett de Hoff to de Mairie Swonewebel in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Hoff hett vör 1852 to’n Bezirk Leessem in dat Gericht Leessem-Schönebeck tohöört, 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Hoff hett von öllers to de Gemeen Brundörp tohöört. Düsse Gemeen is an’n 1. März 1974 mit de Gemeenreform in Neddersassen Deel von
Wladimir Alexandrowitsch Schatalow (russisch:Владимир Александрович Шаталов, wetenschaplich Transliteratschoon Vladimir Aleksandrovič Šatalov; * 8. Dezember 1927 in Petropawlowsk, Nordkasachstan, Kasachische SSR; † 15. Juni 2021) weer en sowjeetsch Kosmonaut vun russisch Natschonalität. Nahdem Wladimir Schatalow de Hoochschool vun de Luftstrietkräfte in Katschinsk 1949 spoodriek afslooten harr, hett he de Militärakademie vun de Luftstrietkräfte in Monino besöcht, de he 1956 mit Utteknung afslooten hett. Ansluutend deen he in de sowjeetsch Luftstrietkräfte. In den Loop vun dat Johr 1962 hett Schatalow dat Utwahlverfahren för de tweet militärische Grupp vun de sowjeetsch Kosmonauten dörloopen. An‘ 8. Januar 1963 wurr he as Kosmonautenanwärter annommen. De Afslussprüfung in‘ Januar 1965 bestunn he as en vun de veer besten vun de 15 Kandidaten. Af März 1965 traineer Schatalow för dat Kommando vun Woschod 3, mit den de Langtietrekord vun Wostok 3 vun 5 up 15 Daag verbetert wurrn sull. De Nomineeren vun Schatalow un Beregowoi as mögelk Woschod-Kommandanten is bi de Liddmaaten vun de eerst Kosmonautengrupp, vun de noch nich all Mann flaagen weer, up Wedderstand stött. De plaant Langtietfloog vun Woschod 3 wurr immer weer verschaaven un letztendlich nie nich dörführt. In‘ Dezember 1966 wurr de Trainingsgruppen vun de sowjeetsch ümorganiseert. Schatalow kunn dorup hapen, as
Von Bananenbäumen träumen is en Dokumentarfilm, de in Düütschland an’n 30. März 2017 in de Kinos kamen is. De Premiere weer al an’n 23. März in Berlin. De Film vertellt von dat Dörp Öberndörp an de Oost, dat jüst as vele annere lüttjere Öörd von’n Strukturwannel bedrapen is. 2012 is in dat Dörp en Energiegenossenschaft grünnt worrn, de en Biogasanlaag bedrifft, de mit Gülle löppt. 2013 hebbt se tosätzlich de Ostewert AG grünnt. Düsse Aktiensellschop bedrifft mit Warms ut de Biogasanlaag en Aquakultur för de Tucht von afrikaansche Welse von de Oort Clarias gariepinus. Tosätzlich gifft dat Plaans mit de Warms ok en Gröönhuus mit Bananenplanten to bedrieven. Antje Hubert weer von 2013 bet 2016 an de Sied von de Lüüd achter disse Plaans un hett jemehr Möhn optekent. Websteed to’n Film (hoochdüütsch)
Wollah (hoochdüütsch Wollah) is en Dörp in de Gemeen Hu’e in’n Landkreis Oosterholt, Neddersassen. De Oort liggt op de Oosterholter Geest. Dat Water ut dat Rebeed flütt na de Schönebecker Au hen af. De Naveröörd sünd Heilshoorn un Stendörp in’n Noordoosten, Ihlpohl in’n Süüdoosten, Platjenwarf in’n Süden, Bentloog un Holthorst in’n Süüdwesten, Stubben un Lüchtenborg in’n Westen un Habichthorst, Korbeck un Brundörp in’n Noordwesten. Nadem in Leendaal 1232 dat Klooster Leendaal grünnt worrn is, is dat Klooster 1234 na Wollah ümtagen. De Bremer Arzbischop Hartwig II. harr hier üm 1188 för 130 Mark en Hoff von Wilkino de Mercele köfft. He harr do al plaant, dor en Klooster to grünnen, aver dor is nix na kamen. Arzbischop Gerhard II. hett den Hoff in Wollah denn dat Klooster schenkt, wat 1235 rechtskräftig worrn is. Aver al 1235 is dat Klooster wedder ümtagen na Leessem, üm denn 1241 doch wedder na Wollah to tehn. Later hett dat Klooster denn aver wedder dat Land bi Leendaal utboot un is 1262 kumplett na Leendaal ümtagen. 1264 hett dat Klooster Land mit Arzbischop Hildbold tuuscht un den Hoff in Wollah afgeven. Aktiv in de Oorkunnen kummt Wollah dormit 1235 as Wolda in de Oorkunnen vör.
Bröcken (hoochdüütsch Bröcken) weer en lütten Oort bi Vesack. De Oort is vondaag blots noch as Stratennaam vörhannen un billt keen egen Oort mehr. Dat Rebeed höört to’n Oortsdeel Aumund-Hammersbeck in’n Stadtdeel Vesack von de Stadt Bremen. Dat Rebeed liggt op de Oosterholter Geest. Dat Water ut dat Rebeed flütt över de Schönebecker Au af. In histoorsche Tieden weren de Naveröörd Schönebeck in’n Noordoosten, Friedrichsdörp in’n Oosten, Grohn in’n Süden, Vesack in’n Süüdwesten, Aumund in’n Westen un Voraumund un Borchshöh in’n Noordwesten. De Oort hett vör 1852 to’n Bezirk Schönebeck von dat Gericht Leessem-Schönebeck tohöört, von 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. Bröcken hett von öllers bi Voraumund tohöört. De Gemeen Voraumund is 1907 Deel von de Gemeen Aumund worrn un Aumund is 1939 denn von’n Landkreis Oosterholt an de Stadt Bremen wesselt. 1946 is Aumund mit Hammersbeck tohoopleggt worrn to’n Oortsdeel Aumund-Hammersbeck. Bröcken is evangeelsch-luthersch präägt un höört to dat Kaspel von de Kark Aumund. För de Kathoolschen is de Hillige-Familie-Kark in Grohn tostännig. Von 1920 bet 2006 hett Bröcken to de Karkengemeen
Lilkendey (hoochdüütsch Lilkendey) is en Hoff in de Gemeen Oosterholt-Scharmbeek in’n Landkreis Oosterholt, Neddersassen. De Hoff liggt op de Oosterholter Geest. Dat Water ut dat Rebeed flütt över de Schönebecker Au af. De Naveröörd sünd Garlst in’n Noorden, Westerbeek in’n Oosten, Buschhusen in’n Süüdoosten, Heilshoorn in’n Süden un Brundörp in’n Süüdwesten. In de Franzosentied von 1810 bet 1814 hett de Hoff to de Mairie Swonewebel in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Hoff hett vör 1852 to’n Bezirk Leessem in dat Gericht Leessem-Schönebeck tohöört, 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Hoff hett von öllers to de Gemeen Brundörp tohöört, is in dat 20. Johrhunnert aver in de Gemeen Oosterholt-Scharmbeek wesselt. Lilkendey is evangeelsch-luthersch präägt un höört von öllers to dat Kaspel von de Martin-Kark in Leessem. Lilkendey liggt an en Siedenstraat von de Landsstraat 135, de in’n Noorden över Garlst na Hagen un Bremerhoben geiht un in’n Süden över Heilshoorn un Stendörp
Friedrich Conrad Degener (* 27. Oktober 1806 in Deimke; † 9. November 1887 in Bremervöör) weer en düütschen Ünnernehmer. Degener is 1806 in Deimke boren. He keem as jungen Mann dör sien Unkel, Amtsvaagd Friedrich Wittkugel, na Bremervöör un weer Registerschriever bi dat Amt Bremervöör. Dör en Lotteriegewinn von 4000 Rieksdaler kunn Degener düsse Arbeid aver opgeven. Tosätzlich kunn he in Bremervöör Land köpen un hett so de vullen Börgerrechten in Bremervöör kregen. He weer denn as Koopmann för Galanterie- un Kortworen, Krüdereen un Manufakturworen aktiv. Von 1834 bet 1839 weer he Börgermeester von’n Flecken Bremervöör. In düsse Tied hett he dor ok to bidragen, dat 1837 de Spoorkass Bremervöör grünnt worrn is. To’n 1. Mai 1857 is he Direkter von de Marienhütt in Geestdörp worrn. He weer ok Senater in’n Magistraat von de Stadt Bremervöör un Maat von’n Provinziallanddag von de prüüßsche Provinz Hannover. In’n Provinziallanddag weer he Vertreder von’n Tweten Stand (de Städer) un dor von de lüttjeren Städer in Bremen-Veern. De Weertschopspries von de Stadt Bremervöör is na Degener nöömt. He hett Anna Dorothea Friederike Kayser (28. Februar 1809–20. Dezember 1896) freet. De beiden harrn 14 Kinner. Indrag to Degener bi geni.com Elfriede Bachmann: Die Sparkasse der
Friedrichsdörp (hoochdüütsch Friedrichsdorf) weer en Dörp bi Vesack. De Oort is vondaag kumplett mit de Naveröörd tohoopwussen un dat Rebeed höört to’n Oortsdeel Schönebeck in’n Stadtdeel Vesack von de Stadt Bremen. Dat Rebeed liggt op de Oosterholter Geest. Dat Water ut dat Rebeed flütt över de Schönebecker Au af. In histoorsche Tieden weren de Naveröörd Schönebeck in’n Noorden, Holthorst in’n Noordoosten, Nee-Schönebeck in’n Oosten, Sankt Magnus in’n Süüdoosten, Grohn in’n Süüdwesten un Bröcken un Voraumund in’n Westen. Friedrichsdörp is üm 1700 rüm von Friedrich von der Borch, Herr op Good Schönebeck, grünnt worrn. Na em hett dat Dörp ok sien Naam kregen. De Oort hett vör 1852 to’n Bezirk Schönebeck von dat Gericht Leessem-Schönebeck tohöört, von 1852 bet 1859 to dat Amt Leessem un denn von 1859 bet 1885 to dat Amt Blomendal. Na 1885 weer dat in’n Kreis Blomendal, de 1932 Deel von’n Kreis Oosterholt worrn is. De Oort is 1908 an de Gemeen Sankt Magnus kamen. En Deel von dat Dörp is aver ok an Schönebeck fullen. 1939 sünd de Gemenen Sankt Magnus un Schönebeck denn Deel von de Stadt Bremen worrn. Friedrichsdörp is evangeelsch-luthersch präägt un höört siet 1967 to de Karkengemeen von de St.-Magni-Kark in St.
Friedrich von der Borch (* 1640; † na 1705) weer en Aadligen un Offzeer ut de westfäälsche Eddelfamilie von der Borch. Von der Borch is 1640 boren un 1656 in’n kaiserlichen Militärdeenst gahn. He weer as Oberst-Wachtmeester bi’n Törkenkrieg dorbi. Üm 1670 weer he Kummandant in Patterbuorn, later in bruunswieksche Deensten un denn Ossenbrügger Regimentskummandant. 1687 weer he Obrist un Viez-Kummandant in Hamborg. As he in sweedsche Deensten stünn, hett von der Borch an’n 29. April 1682 dat Good Schönebeck bi Bremen köfft. Üm 1700 rüm hett von der Borch as Herr op Schönebeck de Öörd Nee-Schönebeck, Friedrichsdörp un Borchshöh nee grünnt. De von der Borch weren in disse Tied ok Gerichtsherren von de Böörd Leessem. De Graffsteens von Anna Elisabeth un Friedrich von der Borch finnt sik an de süden Sied von’n Toorn von den olen Karkhoff von de Martin-Kark in Leessem. Dat Wapen von de Familie von der Borch wiest op sülvern Grund dree swarte Raven mit rode Fööt un op en apen Ridderhelm jüst so en Raav twüschen twee swarte Aadlerflünk. Üm 1840 is düt Wapen ok op dat Segel von dat Gericht Leessem-Schönebeck opdükert. Herbert Schwarzwälder: Das Große Bremen-Lexikon. Edition Temmen, Bremen 2003, ISBN 3-86108-693-X
Johann Friedrich Meyer (* 5. Mai 1730 in Loonborg; † 1817 in Winsen) weer en düütschen Verwaltungsbeamten. Meyer is 1730 in Loonborg boren. He is 1753 Auditer bi dat Amt Winsen worrn un dor 1758 to’n Amtsschriever supernumerär opstegen. 1760 is Meyer Amtsschriever bi dat Amt Winsen worrn. 1768 is he Titulär-Amtmann worrn un hett 1770 den Posten as Amtmann von dat Amt Winsen övernahmen. 1785 hett he den Rang von Oberamtmann kregen un is 1803 Justizraad worrn. In de Franzosentied von 1811 bet 1813 weer he Kantonsmaire von’n Kanton Himmelpoorten. He hett an’n 4. November 1762 in Winsen Henriette Johanna Agnes Tiling (* 22. August 1744; Dochter von Johann Philipp Tiling) freet. De beiden harrn den Söhn Friedrich Philipp Gebhard (29. Juni 1769–1. Februar 1850). Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für Familienkunde. 1/2015, Sieden 366–390 Hannoversche Anzeigen: von allerhand Sachen, deren Bekanntmachung dem gemeinen Wesen nöthig und nützlich. 1761, Band 9 Normdaten: GND: 1035092654 (OGND, AKS) | VIAF: 301852005 | Wikipedia-Personensöök
Diedrich Christoffer Anton Biehl (* 12. Mai 1788 in Dingen; † 20. Dezember 1835 ok dor) weer en düütschen Freeheitskämpfer. Biehl is 1788 as Söhn von en Buur in Dingen (Land Wusten) boren. As de Franzosen dat Kurförstendom Hannover besett harrn, is dat Land Wusten 1810 Deel von dat Königriek Westfalen worrn un 1811 direkt von dat Kaiserriek Frankriek. Biehl is 1812 as Munizipalraad von de Mairie Wremen beropen worrn, weer aver en groten Gegener von de Franzosen un hett den Geheembund von’n Swarten Fisch grünnt, üm de Franzosen to verdrieven. Nadem de Russlandfeldtog 1812 fehlslahn weer, weren de Franzosen in de Defensive. As dat denn in’n Februar 1813 in Hamborg en Opstand gegen de Franzosen geven hett, wullen ok de Bewahners von Wusten, Blexen un Leh de Besatters verdrieven. Biehl hett tohoop mit Jan Rickweg en Landstorm-Trupp tohoopstellt un de Franzosen angrepen. De Besatters in de Festung Carlsborg hebbt sik an’n 12. März 1813 geven. An’n 25. März 1813 keem dat in Leh to de Slacht an de Franzosenbrügg, bi de 60 Lüüd doodbleven sünd un de de Franzosen wunnen hebbt. De Oort von de Slacht weer de Brügg över de Geest (vondaag Deel von de Stresemannstraat), de na